Neoprostive kletve

Neoprostive kletve su tri kletve iz serijala o Harry Potteru britanske spisateljice J. K. Rowling. Te su kletve nazvane neoprostivima zato što je njihova upotreba doslovno noprostiva i potpuno zabranjena u čarobnjačkoj zajednici i rezultira doživotnom robijom u Azkabanu.

Bacanje tih moćnih kletvi zahtijeva jaku želju da se čarolija izvede, mržnju prema onome na koga se baca i veliku vještinu.

To su kletve:
 Avada Kedavra (Ubojita kletva)
 Crucio (kletva Cruciatus)
 Imperio (kletva Imperius)

Avada Kedavra (Ubojita kletva) 
Izgovor: /æ'væ.dæ kæ'dæ.vɹa/ 
Opis: Jedna od tri neoprostive kletve. Uzrokuje trenutačnu smrt.

Ubojita kletva, Avada Kedavra, uzrokuje da iz čarobnog štapića bacača kletve izleti snop zelene svjetlosti koja, u kontaktu sa žrtvom, rezultira trenutačnom smrću. Na žrtvi nema nikakvih fizičkih znakova da je na nju bačena kletva. U Harry Potteru i Plamenom peharu bezjački mrtvozornik je pregledao tijela nekoliko žrtava kletve, ali nije mogao otkriti uzrok smrti, ipak, stručnjaci iz Ministarstva magije su uspjeli uočiti znakove kletve. Ako kletva promaši žrtvu i pogodi neki predmet ispušta se energija u obliku male eksplozije na mjestu udara. Feniksa pogođenog kletvom će progutati vatra, ali će se on ponovno roditi iz svog pepela.

Avadu Kedavru redovno koriste Lord Voldemort i njegovi smrtonoše kako bi ubili svoje neprijatelje. Avada Kedavra nema poznatu protu-kletvu ili čaroliju kojom bi se mogla zaustaviti iako se žrtva može izmaknuti zelenoj svjetlosti kao što je to Ginny Weasley učinila u Harry Potteru i Princu miješane krvi. Žrtve se mogu sakriti i iza čvrstih predmeta pa je tako Dumbledore stvorio kip iza kojeg se Harry sakrio u Harry Potteru i Redu feniksa. Neka magična stanja također odbijaju kletvu čak i pri izravnom udaru: Harry Potter je imao magičnu zaštitu kad je na njega kletvu bacio Voldemort zato što je njegova majka umrla kako bi ga spasila; kasnije je Harrya spasila čarolija Priori Incantatem, a i Lord Voldemort nije umro kad se na njega odbila kletva zbog svojih horkruksa.

Žrtve kletve Avada Kedavra 
Napomena: Bacanja kletve su navedena hronološkim redom od prvog, odnosno najstarijeg poznatog, do najnovijeg poznatog.

Crucio (kletva Cruciatus) 
Izgovor: /'kɹuː.si.əʊ/
Opis: Izaziva nepodnošljivu bol

Kletva Cruciatus koja kod žrtve izaziva nepodnošljivu bol zahtijeva izgovaranje inkantacije na glas i upotrebu čarobnog štapića. Za pravilno izvođenje kletve potrebna je i jaka mržnja i želja da se nanese bol. Smrtonoše redovito koriste kletvu Cruciatus za mučenje zato što ona ne ostavlja nikakve tjelesne posljedice na žrtvi.

Bellatrix Rodolphus i Rabastan Lestrange te Barty Crouch ml. mučili su ovom kletvom Franka i Alice Longbottom sve dok nisu izgubili razum, nastojeći od njih saznati trenutno boravište Lorda Voldemorta, te mu tako pomoći da vrati svoje moći.

Crucio u prijevodu s latinskog znači "mučim, stavljam na muke".

Žrtve kletve Cruciatus

Imperio (kletva Imperius) 
Izgovor: /ɪm'pɪə.ɹio/
Opis: Omogućava potpunu kontrolu nad žrtvom

Kletva Imperius daje čarobnjaku kontrolu nad osobom na koju je kletva bačena. Žrtva ima osjećaj potpune bezbrižnosti i opuštenosti te nejasnog i neobjašnjivog blaženstva. Odupiranje kletvi je moguće, ali to je za rukom pošlo tek nekolicini ljudi, uključujući Harry Pottera te Bartya Croucha ml. i Bartya Croucha st.

Impero u prijevodu s latinskog znači "naređujem, zapovijedam".

Žrtve kletve Imperius 

Čarolije iz serijala o Harryju Potteru

en:Magic in Harry Potter#Unforgivable Curses
fr:Sortilèges dans l’univers de Harry Potter#Sortilèges impardonnables
ru:Список заклинаний мира Гарри Поттера#Империус